ฆ่าโหดสาวเมืองคอน ใช้ไขควงแทงคอ คาดตื่นมาเจอโจรกำลังงัดบ้าน
สาววัย 29 ปี ที่บางขัน นครศรีธรรมราช ถูกคนร้ายใช้ไขควงแทงคอ หน้าอก 8 แผล นอนตายเลือดท่วม คาดโจรงัดเข้าบ้านขณะเจ้าของออกไปกรีดยาง แต่ลูกสาวตื่นมาเจอ เลยฆ่าทิ้งเวลา 10.00 น. วันที่ 11 เม.ย. ร.ต.อ.สารสิทธิ์ ฮ่อไทยสงค์ รอง สว.(สอบสวน) สภ.บางขัน จ.นครศรีธรรมราช ได้รับแจ้งเหตุคนเสียชีวิตภายในบ้านเลขที่ 58 หมู่ 3 ต.บ้านลำนาว อ.บางขันที่เกิดเหตุเป็นบ้านไม้ยกสูง ภายในห้องนอนพบศพผู้เสียชีวิต ทราบชื่อ น.ส.ชลธิชา จินดาวงค์ อายุ 29 ปี อยู่บ้านเกิดเหตุ นอนหงายในชุดเสื้อแขนสั้นลายขาว-ดำ นุ่งกางเกงขาสั้นสีน้ำเงิน มีเลือดออกจากปากและจมูกนองพื้น ตรวจสอบพบร่องรอยงัดประตูบ้าน แต่ไม่พบการรื้อค้นหรือร่องรอยการต่อสู้แต่อย่างใด ขณะที่แพทย์เวรระบุเสียชีวิตมาแล้ว 6 ชั่วโมงสอบสวนทราบว่า น.ส.ชลธิชา ผู้ตายอาศัยอยู่ที่บ้านกับพ่อแม่ คือนายอนันต์ จินดาวงศ์ และนางประทีป จินดาวงศ์ ซึ่งช่วงเวลา 02.00 น.ได้ออกไปกรีดยางพารา โดยผู้ตายอยู่ตามลำพัง จนกระทั่ง พ่อแม่ได้กลับเข้าบ้านพบว่าประตูยังปิดเงียบ แต่มีรอยงัดที่ประตูบ้านจึงรีบเข้าไปดู พบ น.ส.ชลธิชา นอนเสียชีวิตจมกองเลือดอยู่แล้ว จึงแจ้งให้เจ้าหน้าที่มาตรวจสอบด้าน พ.ต.อ.สมพร พฤศวานิช ผกก.สภ.บางขัน กล่าวว่า เบื้องต้น จากการส่งศพไปที่ รพ. พบร่องรอยถูกทำร้ายด้วยไขควง แทงที่ลำคอ 5 แผล หน้าอก 3 แผลจนเสียชีวิต ในที่เกิดเหตุพบไขควงเปื้อนเลือดตกอยู่ 1 อัน จึงเก็บไว้เป็นหลักฐานทั้งนี้ เชื่อว่าคนร้ายน่าจะเป็นคนในพื้นที่ ได้งัดประตูหลังบ้านเข้ามา เพื่อจะโจรกรรมทรัพย์สิน แต่ปรากฏว่าไปเจอกับ น.ส.ชลธิชา นอนอยู่ในห้องนอนและตื่นขึ้นมาพอดี คนร้ายจึงเข้าไปทำร้ายจนเสียชีวิตคาที่ และรีบหนีไป โดยยังไม่ทันได้ทรัพย์สินอะไรไป อาจเป็นเพราะความตกใจจึงรีบหนี ซึ่งตอนนี้พอจะทราบเบาะแสแล้วว่าคนร้ายเป็นใคร มั่นใจว่าสามารถจับกุมฆาตกรโหดรายนี้มาดำเนินคดีได้เร็วๆ นี้
สาววัย 29 ปี ที่บางขัน นครศรีธรรมราช ถูกคนร้ายใช้ไขควงแทงคอ หน้าอก 8 แผล นอนตายเลือดท่วม คาดโจรงัดเข้าบ้านขณะเจ้าของออกไปกรีดยาง แต่ลูกสาวตื่นมาเจอ เลยฆ่าทิ้ง 
ฆ่าแทงคอ,ฆ่าโหด,ฆ่ากันตาย,แทง8แผล,ฆ่าโหด นครศรีธรรมราช,ข่าวทั่วไป